1. **Թվարկել Կիլիկիայի Հայկական պետության կործանման գլխավոր, երկրորդական և երրորդական պատճառները:**

*Գլխավոր՝*

* Մոնղոլների մահմեդականություն ընդունելը և քրիստոնյաների նկատմամբ վերաբերմունքի փոխումը:
* Մամլուքների և թուրքմենների չդադարող արշավանքները և նրանց կողմից մայրաքաղաք Սիսի գրավումը ու կաթողիկոսանիստ Հռոմկլաի գրավումը:
* Կիլիկիայում բռնկված գահակալական կռիվներ:
* Եվրոպայի օգնությանը ապավինելը:

*Երկրորդական՝*

* Ունիթորների և հակաունիթորների պայքարը խախտեց հասարակության միասնությունը և մեծապես թուլացրեց երկիրը:
* Մոնղոլամամլուքյան հակամարտության մեջ մամլուքների հաղթանակը:
* Թագավոր Լևոն Գ-ի, նախկին թագավոր Հեթում Բ-ի և 40 հայ իշխանների սպանությունը մոնղոլների կողմից:

*Երրորդական՝*

* Օշինի ու Կոստանդին Կեսարացի կաթողիկոսի փորձը իրագործել Սսի ժողովի որոշումները:
* Ֆրանսիայի և Անգլիայի միջև բռնկված հարյուրամյա պատերազմի պատճառով հայերին չօգնելը:

1. **Ապացուցել, որ Կիլիկիայի մշակույթը զարգացած էր:**

Մշակույթի զարգացման նախադրյալներն են պետականությունը, տևական խաղաղությունը, տնտեսական առաջընթացը, քաղաքային կյանքի վերելքը, հարևան երկրների հետ բազմազան կապերը:

Կիլիկյան Հայաստանում կային այդ բոլոր նախադրյալները՝

1198 թ. ստեղծվեց Կիլիկիայի հայկական թագավորությունը, որը գոյատևեց մինչև 1375 թ. : Կիլիկիան գտնվում էր Արևելք- Արևմուտք ցամաքային և ծովային տարանցիկ ճանապարհների խաչմերուկում, ինչը նպաստում է տնտեսության և առևտրային կապերի զարգացմանը: Կիլիկյան թագավորները հովանավորում էին տարբեր տիպի դպրոցների հիմնավորումը, գիտությունն ու արվեստը: Մեծահարուստները բարձրարվեստ գործերի պատվիրատուներ էին: Կիլիկյան թագավորները բարեկարգում էին քաղաքները: Այն, որ Կիլիկյան Հայաստանի մշակույթը զարգացած էր, բազմազան վկայություններ կան:

* Կրթական կենտրոններից մեծ հռչակ էր վայելում Սիս մայրաքաղաքի բարձր տիպի դպրոցը:
* Կիլիկիայի պատմիչներից ամենանշանավորը Սմբատ Գունդստաբլն է, ով նաև Մխիթար Գոշի միջազգային ճանաչում ունեցող <<Գիրք դատաստանի>> օրենսգրքի հիման վրա ստեղծեց դատաստանագիրք:
* Կիլիկիայում էր գործում աշխարհահռչակ մանրանկարիչ Թորոս Ռոսլինը:
* Սիս քաղաքում կար 20-ից ավելի եկեղեցի: Ճարտարապետները ներմուծություններ են կատարել եվրոպական մշակույթ: Օրինակ՝ եկեղեցաշինության և ամրոցաշինության որոշ տարրեր:
* Կիլիկիայի գրականության մեծագույն ներկայացուցիչներն են Ներսես Շնորհալին և Վարդան Այգեկցին:

1. **Բնութագրել որևէ պետական, ռազմական կամ մշակութային գործչի:**

**Մլեհ**

Կիլիկյան Հայաստանի Մեծ իշխան, Լևոն Ա Ռուբինյանի որդին: Հայրենանվեր գործիչ է եղել, իր ամբողջ ուժը ծառայեցրել ազգին ու պետականությանը: Իր եղբայր Ստեփանեի հետ ավելի քան երեք տասնամյակ գլխավորել է հայկական բանակը, եռանդուն աջակցել Թորոս Բ–ին՝ երկրի ազատագնման և պետականության կայունացման գործերում։ Հռչակվել է քաջությամբ, հմուտ դիվանագիտությամբ և հեռատեսությամբ։ Փորձել է պայքարել բյուզանդացիների և խաչակիրների դեմ, որոնք գրավել էին ծովեզրյա մի շարք շրջաններ: Այդ պատճառով Թորոս Բ-ն, որը դեմ էր առճակատման, աքսորել էր նրան երկրից: Դառնալով իշխան նա համագործակցեց հարևան Հալեպի մահմեդական հզոր ամիրայի հետ: Այդ ճանապարհով Մլեհը խաչակիրներից հետ վերցրեց կարևորագույն բերդերը, այնուհետև Բյուզանդիայից ազատեց ծովափնյա շրջանները: Մլեհը առաջնորդվեց ոչ թե կրոնակցության, այլ շահերի ընդհանրության սկզբունքով: Նա իր հարևանի ուժը խելացի կերպով օգտագործեց ի օգուտ սեփական երկրի: Մլեհը նաև վճռական էր իշխանության կենտրոնացման գործում՝ շնորհազրկում ու աքսորում էր կենտրոնախույս բոլոր ազնվականներին: Նրա քաղաքականությունն ու բարեփոխումները մեծապես նպաստեցին Կիլիկյան Հայաստանի հեղինակության բարձրացմանն ու հզորացմանը:

*Սիրանուշ Ասատրյան, 7-1 դասարան*